વેચાણની કળા શીખવતી મોટી મોટી સંસ્થાઓએ પણ કંઇ શીખવવાનું બાકી રહી જતું હોય છે. બ્રિટનના એક નવાસવા ધનકુબેરે આવો પદાર્થપાઠ પૂરો પાડ્યો છે. 19 વર્ષની ઉંમરમાં એણે એક જ વરસમાં 100 કરોડ કમાઇ લેવાની સ્માર્ટનેસ દુનિયાને દેખાડી આપી છે. તે બ્રિટિશ તો છે પણ મૂળ ભારતીય વંશનો છે… નામ છે અક્ષય કૌશિક રુપારેલિયા. આજકાલ આર્થિક જગતમાં અને યુવા વર્ગમાં તેની ચર્ચાઓ છે, કારણ કે બ્રિટનના સૌથી યુવા કરોડપતિઓમાં તેનું નામઠામ અને કામ આવી ગયાં છે.